**ДОГОВОР ЗА ДОСТАВКА (проект)**

**Договор No** BG16RFOP002-1.005-0031-C01**/Su-01**

**Днес в гр. Стара Загора между**

Милкотрник ООД със седалище и адрес на управление България, област Стара Загора , община Стара Загора , гр. Стара Загора, бул. Цар Симеон Велики 167, вх. А ет. 7, ап. 25 , ЕИК 119096738, представлявано от Диньо Атанасов Динев, наричано по-долу за краткост нататък **ВЪЗЛОЖИТЕЛ**

от една страна **и…………………………………………………………………………………………………………………….. със седалище и адрес на управление:…………………, ЕИК ……………., представлявано от - управител, наричано за краткост ИЗПЪЛНИТЕЛ, от друга страна**

**се сключи настоящият договор за следното:**

**Идентификационен номер:**

**№** BG16RFOP002-1.005-0031-C01

**Чл. 1. ПРЕДМЕТ НА ДОГОВОРА**

Възложителят възлага, а Изпълнителят приема да изпълни срещу заплащане С  **предмет: Доставка на ДМА по пет обособени позиции.**

**Обособена позиция 1 – доставка на** двуканална система за измерване на дебелината на микрофлуидни камери с два сензора - 1 бр.

**Обособена позиция 2 доставка на** Шпиндел с ултрависока скорост**- 1 бр**

**Обособена позиция 3 - доставка на** ултразвукова приставка за ЦНЦ с цифров генератор  **– 1 бр.**

**Обособена позиция 4 - доставка на** Лазерна установка за заваряване на CD базирани микрофлуидни дискове. - 1 бр.

**Обособена позиция 5 - доставка на** Топлоканална система с дюзи за прецизионно шприцване за Електрически шприцавтомат 2 бр

**.** съгласно Офертата ( Приложение № 1) на Изпълнителя и посочените детайлни технически спецификации в нея. Офертата ( Приложение № 1) е неразделна част от настоящият договор.

Заедно с оборудването, посочено в предходното изречение, Изпълнителят доставя съответната техническа и експлоатационна документация.

(2) С този договор Възложителят се задължава срещу доставката на техническите средства по ал. 1 да заплати на Изпълнителя договорната цена, според условията, сроковете и по начина, уговорени с договора.

(3) Обхватът на предмета на договора са следните доставки:

**Обособена позиция 1 – доставка на** двуканална система за измерване на дебелината на микрофлуидни камери с два сензора - 1 бр.

**Обособена позиция 2 доставка на** Шпиндел с ултрависока скорост**- 1 бр**

**Обособена позиция 3 - доставка на** ултразвукова приставка за ЦНЦ с цифров генератор  **– 1 бр.**

**Обособена позиция 4 - доставка на** Лазерна установка за заваряване на CD базирани микрофлуидни дискове. - 1 бр.

**Обособена позиция 5 - доставка на** Топлоканална система с дюзи за прецизионно шприцване за Електрически шприцавтомат 2 бр

Детайлни технически спецификации са посочени в офертата на изпълнителя (Приложение 1 ) неразделна част от настоящият договор

**Чл. 2 ЦЕНА**

(1) Общата стойност на доставеното техническо оборудване, посочено в чл. 1, ал. 1 на договора е () лева без ДДС, съгласно Офертата на Изпълнителя (Приложение 1).

(2) Посочената в ал. 1 цена включва всичко съгласно техническите спецификации посочени в Офертата на Изпълнителя (Приложение 1)..

**Чл. 3 НАЧИН НА ПЛАЩАНЕ**

Плащането се извършва в лева/евро/щатски долари, по банков път, в следната сметка на Изпълнителя: ......................................................................................................................................., както следва:

Авансово плащане : в размер на 50 % от стойността на договора до 25 работни дни от подписването на договора и издаване на фактура за авансово плащане

Окончателно плащане: 50 % от стойността на договора до 25 работни дни от извършването на доставката удостоверено с подписването на приемно-предавателен протокол и издаване на фактура за окончателно плащане.

(2) Всеки документ – фактура, свързан с плащания към Изпълнителя по настоящия договор, трябва да съдържа точно наименование на доставяното оборудване, както и идентификационния номер на договора.

**Член 4 ДОСТАВКА**

(1) Изпълнителят се задължава да достави, инсталира и въведе в експлоатация оборудването, предмет на договора, на място при Възложителя, спазвайки изискванията, заложени в офертата.

(2) Възложителят приема доставката на оборудването, предмет на настоящия договор, с приемо- предавателен протокол.

(3) Всички рискове за оборудването са за сметка на Изпълнителя до предварителното приемане в местоназначението им. Оборудването трябва да бъде опаковано по подходящ начин, за да се предпази от повреждане или разваляне по време на транспортирането.

(4) Опаковката става собственост на получателя от момента на подписване на приемо- предавателен протокол за доставка, като се спазват всички изисквания за защита на околната среда.

(5) **Място на доставката** е: България, гр. Нова Загора , улица Народни Будители 4

(6) Доставката се счита за приключила след подписване на приемо-предавателен протокол.

**Член 5 СРОК ЗА ИЗПЪЛНЕНИЕ НА ДОГОВОРА**

Срокът за изпълнение е календарни дни след подписване на настоящия договор), но не повече от срока на договора за безвъзмездна финансова помощ,

**Член 6 ГАРАНЦИИ**

1. . Изпълнителят гарантира на Възложителя, че доставеното съгласно техническите изисквания на Възложителя оборудване, съответства точно по вид, стандарт и качество на техническите изисквания, посочени в документацията за участие в процедурата, и на договорните условия.
2. Изпълнителят гарантира също, че доставеното по този договор оборудване е ново, неупотребявано, изработено и комплектовано качествено и от качествени материали, в необходимата комплексност.
3. Изпълнителят е длъжен да спазва стриктно посочените в Приложение 1 оферта (неразделна част от настоящият договор) предложени гаранционни условия, както следва:

* Гаранционен срок на оборудването, посочено в чл. 1, на договора: ? .**месеца**, считано от датата на подписване на двустранния финален приемо – предавателен протокол.

**Член 7 САНКЦИИ**

(1) Санкции при забавено изпълнение

1. Ако Изпълнителят по своя вина не достави оборудването или част от него в срока посочен в договора, Възложителят има право без официално уведомяване и без да се засягат другите му възможности за обезщетение, на неустойка в размер на 1% от стойността на договора за всяка започната седмица от периода между крайния срок за изпълнение и датата на реално изпълнение, но не повече от 10% от общата стойност на договора.

(2) Санкции при неизпълнение

1. Всяка от страните по договора, която виновно не изпълни свое задължение, произтичащо от него, носи отговорност за неизпълнение на договора.

2. В случай на неизпълнение засегнатата страна има право на обезщетение за вреди и/или пропуснати ползи по реда на действащото българско законодателство.

**Член 8 ПРЕКРАТЯВАНЕ НА ДОГОВОРА. СПИРАНЕ СРОКА ЗА ИЗПЪЛНЕНИЕ НА ДОГОВОРА.**

(1) Прекратяване на договора от Възложителя

1. Възложителят има право да прекрати договора във всеки момент със 14-дневно предизвестие до Изпълнителя в следните случаи:

а) когато Изпълнителят не изпълнява задълженията си по договора;

б) когато Изпълнителят прехвърли правата и задълженията си по договора или сключи договор с подизпълнители, които не са декларирани като такива при подаване на оферта;

в) в случай, че Изпълнителят изпадне в банкрут или бъде обявен от съда в несъстоятелност, или съдът постанови управление на имуществото му от синдик, или започне преговори с кредиторите си за обезпечаване на вземанията им, или извършва дейността си под контрола на синдик, попечител или управител, назначен в полза на кредиторите му, или бъде обявен в ликвидация;

г) когато срещу Изпълнителя бъде постановено окончателно съдебно решение по дело занарушения на професионалната етика;

д) в случай че Изпълнителят е виновен за сериозно професионално нарушение, доказано по какъвто и да било начин и доказуемо от страна на Възложителя;

е) при подозрение на Изпълнителя в измама съгласно чл. 1 от Конвенцията за защита на финансовите интереси на Европейските общности, корупционни действия, участие в престъпни организации или всякакви други неправомерни действия в ущърб на

финансовите интереси на Европейските общности или когато Изпълнителят е осъден с влязла в сила присъда за измама или акт на корупция, участвал е в престъпна организация или във всякаква друга незаконна дейност, която накърнява финансовите интереси на Общността;

ж) когато Изпълнителят е обвинен в сериозно нарушение на договора и неизпълнение на задълженията по договор по друга процедура за доставки или грантова схема, финансирана от бюджета на Общността;

з) в случай на организационна промяна, водеща до промяна на юридическото лице, характера или управлението или контрола на Изпълнителя, освен ако тази промяна не е отразена в договора чрез съответно допълнение към него (допълнително споразумение);

и) всякаква друга законова невъзможност, възпрепятстваща изпълнението на договора.

2. Прекратяването на договора не засяга други права на Изпълнителя и Възложителя по договора.

3. Възложителят е длъжен, предавайки известието за прекратяване на договора, да даде указания за вземане на спешни мерки от Изпълнителя за прекратяване на доставките и за ограничаване на разходите до минимум.

4. При прекратяване на договора представляващият Възложителя е длъжен в максимално кратък срок в присъствието на Изпълнителя или негови представители, които са редовно призовани, да състави опис на извършените доставки до момента на прекратяването доставки. Възложителят е длъжен да състави и протокол за задълженията на двете страни към момента на прекратяване на договора.

5. До завършване на доставките Възложителят не е обвързан с допълнителни плащания в полза на Изпълнителя, след което получава правото да предприеме действия за възстановяване от Изпълнителя на допълнителните разходи, които е направил във връзка с довършване на доставките, или да изплати остатъка от сумите, дължими на Изпълнителя към момента на прекратяване на договора.

6. В случай на прекратяване на договора от страна на Възложителя, последният има право на

обезщетение от Изпълнителя за загубите, които е претърпял.

(2) Прекратяване на договора от страна на Изпълнителя

1. Изпълнителят има право да прекрати договора с 14-дневно предизвестие, когато Възложителят:

а) не изплати на Изпълнителя сумите, след изтичане на крайните срокове;

б) системно не изпълнява задълженията си по договора след неколкократни покани;

в) когато Възложителят преустанови изцяло или частично изпълнението на договора за повече от 180 дни на основания, които не са записани в договора и не са по причина на неизпълнение от страна на Изпълнителя.

2. Прекратяването на договора в този случай не засяга други права на Възложителя или Изпълнителя по договора.

3. При прекратяване на договора при тези условия, Възложителят дължи на Изпълнителя обезщетение за претърпените от него вреди.

(3) Спиране на срока за изпълнение на договора

1. Възложителят има право с писмено уведомление да поиска временно спиране на срока за изпълнение на договора, когато това се налага във връзка със забавяне на свързани дейности по подготовката на работните помещения за доставка, инсталиране и пускане в експлоатация на оборудването, предмет на настоящия договор.

2. В случай на спиране на изпълнението от страна на Възложителя, срокът по чл. 5 се удължава със съответния период, за който е спрян договорът.

**Член 9 НЕПРЕОДОЛИМА СИЛА**

(1) Страните по настоящия договор не дължат обезщетение за понесени вреди и загуби, ако последните са причинени в резултат на непреодолима сила.

(2) Ако страната, която е следвало да изпълни свое задължение по договора е била в забава преди настъпване на непреодолима сила, тя не може да се позовава на непреодолима сила за периода на забава преди настъпването й.

(3) “Непреодолима сила” по смисъла на този договор са обстоятелства от извънреден характер, които страните по договора при полагане на дължимата грижа не са могли или не са били длъжни да предвидят или предотвратят.

(4) Страната, засегната от непреодолима сила, е длъжна да предприеме всички действия с грижата на добър търговец, за да намали до минимум понесените вреди и загуби, както и да уведоми писмено другата страна в 5 /пет/ дневен срок от настъпването на непреодолимата сила. При неуведомяване се дължи обезщетение за настъпилите от това вреди.

(5) Докато трае непреодолимата сила, изпълнението на задълженията и свързаните с тях насрещни задължения се спира.

(6) Не представлява “непреодолима сила” събитие, причинено по небрежност или чрез умишлено действие на страните или на техни представители и/или служители, както и недостига на парични средства.

**Член 10 ОБЩИ ЗАДЪЛЖЕНИЯ**

(1) Изпълнителят трябва да изпълни договора с грижата на добър стопанин, при спазване на изискванията за ефективност, прозрачност и старание, в съответствие с най-добрите практики в съответната област и с условията на настоящия договор. За тази цел Изпълнителят трябва да

осигури всички финансови, човешки и материални ресурси, необходими за пълното и точно изпълнение на договора.

(2) Изпълнителят и Възложителят са единствените страни по договора. Само Изпълнителят е отговорен пред Възложителя за изпълнението на договора.

**Член 11** **КОНФЛИКТ НА ИНТЕРЕСИ**

(1) Изпълнителят се задължава да предприеме всички необходими мерки за избягване на конфликт на интереси и/или свързаност по смисъла на § 1. от Допълнителните разпоредби на Търговския закон, както и да уведоми незабавно ВЪЗЛОЖИТЕЛЯ относно обстоятелство, което предизвиква или може да предизвика подобен конфликт или свързаност

(2) Конфликт на интереси е налице, когато за безпристрастното и обективно изпълнение на функциите по договора на което и да е лице, може да възникне съмнение поради причини, свързани със семейството, емоционалния живот, политическата или националната принадлежност, икономически интереси или други общи интереси, които то има с друго лице,

съгласно чл. 52 и чл. 82 от Регламент 1605/ 2002 г., относно финансовите разпоредби, приложими за общия бюджет на Европейската общност, изменен с Регламент на Съвета (EO, Евратом) №1995/2006 г.

**Член 12 ПРЕДОСТАВЯНЕ НА ДОКУМЕНТИ**

Изпълнителят е длъжен при извършване на доставката да представи сответната техническа документация – технически паспорти.

**Член 13 РЕД ЗА РЕШАВАНЕ НА СПОРОВЕТЕ**

**(1)** Възложителят и Изпълнителят уреждат всички разногласия или спорове, възникнали между тях при или по повод Договора, чрез преговори за постигане на споразумение.

(2) В случай, че спорът не бъде разрешен доброволно от и между страните, спорът се отнася до компетентния съд..

**Член 14 ОТГОВОРНОСТ**

(1) Възложителят не носи отговорност за вреди, нанесени на служителите или имуществото на Изпълнителя по време на изпълнение на договора или като последица от него. Възложителят не дължи обезщетения или допълнителни плащания извън предвидените по договора, свързани с подобни вреди.

(2) Изпълнителят поема цялата отговорност към трети лица, в това число и отговорност за вреди от всякакъв характер, понесени от тези лица по време на изпълнение на договора или като последица от него, виновно причинени от него. Възложителят не носи отговорност, произтичащата от искове или жалби вследствие нарушение на нормативни изисквания от страна на Изпълнителя, неговите служители или лица, подчинени на неговите служители, или в резултат на нарушение на правата на трето лице.

**Чл. 15 ВИЗУАЛНА ИНДЕНТИФИКАЦИЯ**

Възложителят и изпълнителят се задължава да направи необходимото за разгласяване на факта, че проектът, в рамките на който е подписан настоящия договор, се съфинансира от Европейския фонд за регионално развитие чрез Оперативна програма „Иновации и конкурентоспособност 2014-2020”, в съответствие с приложимите правила за информиране и публичност и изискванията на Регламент 1303/2013 на Европейския парламент и на Съвета.

**Чл 17 . ОБЩИ УСЛОВИЯ**

17.1. Условията по членове 3, 4, 5, 6, 11.3 "б" и чл. 14 от Общите условия по договор No BG16RFOP002-1.005-0031-C01са приложими и за страните по настоящия Договор.

17.2. Настоящият Договор влиза в сила от датата на подписване.

17.3. Офертата е неразделна част от настоящия Договор.

17.4. Всички изменения и допълнения към настоящия Договор са валидни, само ако са изготвени в писмен вид и са двустранно подписани от упълномощени представители на страните.

**Чл. 18. ЗАКЛЮЧИТЕЛНИ РАЗПОРЕДБИ**

18.1. Комуникациите по този договор се осъществяват в писмена форма. Всяка писмена комуникация, отнасяща се до този договор между ВЪЗЛОЖИТЕЛЯ и ИЗПЪЛНИТЕЛЯ, трябва да посочва заглавието и идентификационния номер на Договора, и трябва да се изпраща по пощата, факса, електронната поща или на ръка.

18.2. Изменения и допълнения към договора могат да се правят само след писмено съгласуване с Договарящия орган, в писмена форма, при взаимно съгласие на двете страни, считат се за неразделна част от него и не могат да бъдат тълкувани поотделно.

18.3. Нищожността на някоя клауза от договора или на допълнително уговорени условия не води до нищожност на друга клауза или на договора като цяло.

18.4. Страните ще решават спорове възникнали при или по повод изпълнението на договора или свързани с договора или с неговото тълкуване, недействителност, неизпълнение или прекратяване по взаимно съгласие, а при непостигане на такова – спорът се отнася за решаване пред компетентен съд на територията на Република България по реда на Гражданско процесуалния кодекс.

18.5. За неуредените в настоящия договор въпроси се прилагат разпоредбите на действащото българско законодателство.

**Член 19. Неразделна част от настоящият договор са следните приложения :**

Приложение 1 : Оферта

Приложение 2 : Общи условия по Договор за безвъзмездна финансова помощ

Настоящият договор се подписа в два еднообразни екземпляра – по един за ВЪЗЛОЖИТЕЛЯ и ИЗПЪЛНИТЕЛЯ.

Адрес за кореспонденция и данни на страните са :

**За Бенефициента :**

**гр. Стара Загора, бул. Цар Симеон Велики 167, вх. А ет. 7, ап. 25**, фирма Милкотроник ООД

**За Изпълнителя :**

**………………………………………………………………………………………**

|  |  |
| --- | --- |
| **ВЪЗЛОЖИТЕЛ:** | **ИЗПЪЛНИТЕЛ:** |
| МИЛКОТРОНИК ООД |  |
| Диньо Атанасов Динев  **/Управител/** | **/ Управител/** |
| *.....................................*  *Подпис* | *......................................*  *Подпис* |